കനത്ത മഴയില് പത്തേക്കര് സ്ഥലത്തെ കൃഷി നശിച്ചു നെടുങ്കണ്ടം: ചൊവ്വാഴ്ചയുണ്ടായ ശക്തമായ മഴയില് സ്വകാര്യ വ്യക്തിയുടെ പത്തേക്കര് സ്ഥലത്തെ കൃഷി നശിച്ചു. കൂട്ടാറിനു സമീപം അലിയാറ്റിലാണ് സംഭവം. തൊട്ടടുത്ത പാറമടയില്നിന്നും പാറക്കഷണങ്ങളും മെറ്റലും പാറപ്പൊടിയും അടങ്ങിയ അവശിഷ്ടങ്ങള് ഒഴുകിയെത്തിയാണ് വന് കൃഷിനാശമുണ്ടായത്. ചൊവ്വാഴ്ച വൈകുന്നേരമുണ്ടായ അതിതീവ്ര മഴയിലാണ് സമീപത്തെ പാറമടയോടുചേര്ന്ന് മലവെള്ളപ്പാച്ചില് ഉണ്ടായത്. പാറയും മെറ്റലും മറ്റും കുത്തിയൊലിച്ച് എത്തിയതോടെ ഏലംകൃഷി പൂര്ണമായും നശിച്ചു. വിളവെടുക്കാറായ ഏലവും പുതുതായി നട്ട ഏലതട്ടകളും മണ്ണിനടിയിലായി. ഭൂമി പൂര്ണമായും കൃഷിയോഗ്യമല്ലാതായതായി കര്ഷകര് പറഞ്ഞു. വെള്ളം ഒഴുകിയെത്തുന്ന തോട് അടക്കം മറച്ച് മെറ്റലും പാറക്കഷണങ്ങളും അനധികൃതമായി കൂട്ടിയിട്ടതിനാല് മഴയത്ത് ഒഴുകിയെത്തിയ ജലം ഇവിടെ തടഞ്ഞുനില്ക്കുകയും കൃഷിയിടത്തിലേക്ക് പതിക്കുകയുമായിരുന്നു.കൃഷിയിടം ഉപയോഗശൂന്യമായതോടെ ഉടുന്പന്ചോല തഹസില്ദാര്, കന്പംമെട്ട് പോലീസ്, ജില്ലാ കളക്ടര്, കൃഷി വകുപ്പ് അധികൃതര് തുടങ്ങിയവര്ക്ക് ഉടമയുടെ നേതൃത്വത്തില് പരാതിനല്കി.